Diari Oficial de la Generalitat Valenciana


Sumari del DOGV 562, del 07-04-1987 (1987/808506)

RESOLUCIÓ de 27 de febrer de 1987, conjunta de les Conselleries d'Economia i Hisenda i de Sanitat i Consum, per la qual s'estableix la col.laboració per a la codificació i el tractament dels butlletins de defunció del moviment natural de la població.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   562

Data del DOGV
:   07-04-1987

Secció del DOGV
:   ALTRES DISPOSICIONS

Número del document
:   1987/808506


Data del document
:   27-02-1987

Organisme emissor
:   Conselleria d'Economia i Hisenda

Tipus de document
:   Resolució

Anàlisi jurídica

Resolució de 27 de febrer de 1987, conjunta de les Conselleries d'Economia i Hisenda i de Sanitat i Consum, per la qual s'estableix la col.laboració per a la codificació i el tractament dels butlletins de defunció del moviment natural de la població.  
La Conselleria d'Economia i Hisenda va subscriure en novembre de 1986, amb el Ministeri d'Economia i Hisenda, un acord de col·laboració per al tractament de les Estadístiques del Moviment Natural de la Població, pel que fa a l'apartat de Defuncions, dins l'àmbit de la Comunitat Valenciana.   
Tenint en compte l'evident transcendència que això té per a la política sanitària, el Conseller d'Economia i Hisenda i el de Sanitat i Consum han resolt de col·laborar en la codificació i el tractament dels Butlletins de Defunció del Moviment Natural de la Població en la Comunitat Valenciana d'acord amb les següents estipulacions:   
Primera. La Conselleria de Sanitat i Consum es compromet a recollir, codificar, custodiar i tornar els Butlletins de Defunció del Moviment Natural de la Població, que proporciona l'Institut Nacional d?Estadística a la Conselleria d'Economia i Hisenda.   
Segona. La recollida i la devolució dels Butlletins de Defunció en les Delegacions Provincials de l'INE, l'efectuarà el personal de la Conselleria de Sanitat i Consum degudament autoritzat, amb aquest efecte, pel Servei d?Estadística de la Direcció General d'Economia. La Conselleria de Sanitat i Consum, disposarà d'un termini màxim de dos mesos per a la codificació, la depuració i l'enregistrament de la informació dels butlletins.   
Tercera. El personal codificador i depurador dels Butlletins pertanyerà a la Conselleria de Sanitat i Consum, i serà degudament instruït en un curset previ per l'INE.   
Quarta. El personal de la Conselleria de Sanitat i Consum que intervinga en els processos de recollida i lliurament dels Butlletins de Defunció, en la codificació i depuració, en l'enregistrament en suport magnètic, en l'explotació i la difusió de resultats en llurs diverses fases, i en qualsevol altre procés que tinga com a suport la informació obtinguda en els Butlletins de Defunció, té l'obligació de donar compliment a les normes que regulen l'observança del secret estadístic (art. 11 de la Llei d?Estadística del 31-XII-1945) i, en conseqüència, queda prohibit de facilitar dades individuals dels continguts en els Butlletins Estadístics de Defunció.   
Cinquena. Queda expressament subscrita la responsabilitat de la Conselleria de Sanitat i Consum front a la Conselleria d'Economia i Hisenda en qualsevol tipus d'explotació dels Butlletins de Defunció, i explícitament, pel que fa a l'observança del secret estadístic.   
Els resultats de qualsevol explotació tindran caràcter de provisionals, i caldrà fer-hi constar aquesta circumstància.   
En aquelles publicacions que recullen els resultats generals de l'explotació estadística dels Butlletins de Defunció, hi figuraran els noms de les Conselleries de Sanitat i Consum i d'Economia i Hisenda.   
Sisena. La Conselleria de Sanitat i Consum s'ocuparà de la recuperació d'aquells Butlletins que hagen pogut quedar al marge del circuit de transmissió dels Registres Civils a les Delegacions provincials de l'INE.   
Setena. La Conselleria de Sanitat i Consum instarà els professionals sanitaris de la Comunitat Valenciana, mitjançant campanyes adreçades al susdit col·lectiu, perquè els diagnòstics que figuren als Butlletins siguen clars i exhaustius.   
Vuitena. En tot moment hi haurà lliure circulació de la informació obtinguda dels Butlletins, entre el Servei d'Epidemiologia de la Direcció General de salut i Assistència Primària i el Servei d?Estadística de la Direcció General d'Economia.   
Novena. Les despeses derivades d'aquesta Resolució seran ateses total ment per la Conselleria de Sanitat i Consum .   
Deu. Es constituirà una Comissió per al seguiment d'allò estipulat en aquesta Resolució formada pel personal de la Direcció General de Salut i Assistència Primària i de la Direcció General d'Economia.   
Onzena Aquesta Resolució tindrà una vigència d'un any, la qual vigència serà automàticament prorrogada si no es disposés el contrari.   
València, a 27 de febrer de 1987.   
El Conseller d'Economia i Hisenda,  
ANTONI BIRLANGA I CASANOVA  
El Conseller de Sanitat i Consum,  
JOAQUIM COLOMER SALA